Ieva Auziņa-Sentivanī

Ieva Auziņa-Sentivanī (; 1937—2024) bija latviešu arhitekte, pedagoģe, latvju dainu pētniece un tulkotāja.

 Dzīvesgājums 
Dzimusi 1937. gada 7. aprīlī, dzīvoja Jaunpiebalgā. Otrā pasaules kara laikā kopā ar vecākiem devās bēgļu gaitās uz Vāciju, mācījās latviešu skolā bēgļu nometnē Vācijā. Pēc pārcelšanās uz ASV dzīvoja Teksasā, kur studēja arhitektūru, apprecējās ar ungāru uzņēmēju Sentivanī (Szentivanyi). Kopā ar vīru un bērniem divdesmit gadus nodzīvoja Saūda Arābijā, pēc atgriešanās ASV studēja valodniecību un strādāja par pedagoģi Losandželosā.

Pēc Latvijas neatkarības atjaunošanas atgriezās Latvijā, kur strādāja kā angļu valodas skolotāja Rīgas Valsts 1. ģimnāzijā. Līdztekus skolotājas darbam gandrīz astoņpadsmit gadu garumā angļu valodā atdzejoja dainas ar komentāriem trīs sējumos "Wit and Wisdom of Ancient Latvian Poetry" ("Dainas, gudrība latviešu senajā dzejā").

2018. gadā izdotajā grāmatā "Dainas ar putna spārniem" bija iekļautas 450 dainas, 2019. gadā iznāca dainu krājums "Celmus laida mākoņos" ar 760 dainām, apkopotas 12 nodaļās — Ancient Latvian Wisdom; Mother Dearest;The Role of Fathers; Virtues — or Lack Thereof; The Gift of Work and Song; Choosing a Spouse; “Deargod”; Love and Marriage; Love of Homeland; The Misery of Serfdom; At the End of Life; Character Sketches; Short Short Stories.Grāmatas “Dainas ar putna spārniem” atklāšana  2018. gada septembrī 2023. gadā klajā nāca trešais sējums angļu valodā, veltīts darba tikumam.Par darba tikumiem — klajā nāk Ievas Auziņas-Sentivanī angliski atdzejoto dainu 3. sējums lsm.lv 2023. gada 20. oktobrī

Mirusi 2024. gada 2. novembrī.Mūžībā devusies dainu pētniece un tulkotāja Ieva Auziņa-Sentivanī lsm.lv 2024. gada 7. novembrī

 Atsauces 

Kategorija:Jaunpiebalgā dzimušie
Kategorija:Latviešu tulkotāji
Kategorija:Angļu valodā rakstošie
Kategorija:Trimdas latvieši